**Новa услугa на порталу еУправа за издавање Уверења о (не)кажњавању**

Министарство унутрашњих послова, у сарадњи са Канцеларијом за информационе технологије и електроснку управу Владе Републике Србије, покренуло је данас на порталу еУправа нову услугу за издавање Уверења о (не)кажњавању. Ова услуга се налази на адреси <https://euprava.gov.rs/usluge/4875>

Имајући у виду да тренутно није могуће преузимање овог документа на шалтерима МУП-а, Уверење о (не)кажњавању ће грађанима, који електронским путем поднесу захтев, бити достављено на адресу пребивалишта. До окончања ванредног стања накнада за услугу достављања неће се наплаћивати.

Подношењe захтева на порталу еУправа омогућено је путем квалификованог електронског сертификата.

У зависности од сврхе за коју је потребно Уверење о (не)кажњавању, на електронском сервису је потребно платити прописану републичку административну таксу, осим у случајевима када су подносиоци захтева ослобођени од плаћања. Ово плаћање на порталу може се извршити свим платним картицама (виза, мастер, маестро и дина картицама), електронским банкарством, као и општом уплатницом.

Подношење захтева не наплаћује се за:

* заснивање радног односа
* остваривање права на додатак за децу
* остваривање права из здравственог, инвалидског или пензијског осигурања
* остваривање права на социјалну заштиту.

За остале намене висина таксе ће се приказати када покренете услугу.